Komisijos reglamentas (EB) Nr. 180/94
1994 m. sausio 28 d.
iš dalies keičiantis Reglamentą (EEB) Nr. 1756/93, nustatantį pienui ir pieno produktams taikomo žemės ūkio perskaičiavimo kurso operacinius įvykius
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [1], ypač jo 6 straipsnio 2 dalį,
kadangi Komisijos reglamento (EEB) Nr. 1756/93 [2] su paskutiniais pakeitimais, padarytais Reglamentu (EB) Nr. 114/94 [3], tikslas - nustatyti tikslų žemės ūkio perskaičiavimo kursą, taikytiną visoms ekiu išreikštoms sumoms pieno ir pieno produktų sektoriuje; kadangi minėtas reglamentas turi būti atitinkamai papildytas, nustatant operacijas sumoms, nurodytoms 1993 m. gruodžio 21 d. Komisijos reglamento (EB) Nr. 3582/93, nustatančio išsamias Tarybos reglamento (EEB) Nr. 2073/92 dėl pieno ir pieno produktų suvartojimo Bendrijoje skatinimo ir pieno bei pieno produktų rinkos plėtros taisykles [4], 1 straipsnio 3 dalyje;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1756/93 priedas papildomas šiuo punktu:
"Reglamentas | Atitinkamos sumos | Taikomas žemės ūkio perskaičiavimo kursas |
14.(EB) Nr. 3582/93 | Didžiausia nustatyta suma ir visos pridėtinės išlaidos, nurodytos 1 straipsnio 3 dalyje; kaina, minėta 4 straipsnio 3 dalies d punkte | Žemės ūkio perskaičiavimo kursas, taikytinas paskutinę 3 straipsnyje nurodytų pasiūlymų pateikimui dieną" |
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. sausio 28 d.